Pomona

Pomona () – vaismedžių deivė romėnų mitologijoje. Vertumno žmona, kuri atstūmė Silvaną ir Piką. Vertumnas pergudravo Pomoną užsimaskavęs sene. Ši istorija papasakota romėnų poeto Ovidijaus „Metamorfozėse“. Vyriausias žynys – flamen Pomonalis. Vaizduota kaip graži mergelė, jos užantyje – vaisiai, o rankoje – genėjimo peilis.„Encyclopædia Britannica“, 1911 m. leidimas, straipsnis „Pomona“.

Apie 12 mylių nuo Romos, netoli Ostijos, būta šios deivės šventosios giraitės (Pomonal).

Dievavardis Pōmōna yra lot. pōmus ('vaismedis, vaisius') vedinys.de Vaan, Michiel (2008). Etymological Dictionary of Latin and the other Italic Languages. Leiden, Boston, p. 479. ISBN 9789004167971.

Pomona dažniausiai siejama su pertekliumi. XIX a. nemažai pastatų buvo dekoruota jos statulomis, kur ji vaizduojama laikanti lėkštę su vaisiais ar kornukopiją.


 Išnašos 

Kategorija:Romėnų dievai